b'\n_START_ARTICLE_\nVidem, Italija\n_START_SECTION_\nZgodovina\n_START_PARAGRAPH_\nVidem je bil zgodovinsko pomemben kot prva ve\xc4\x8dja naseljena to\xc4\x8dka na ju\xc5\xbeni strani Julijskih Alp in kot tak izhodi\xc5\xa1\xc4\x8de za pot v Beljak preko Tablje ali Trbi\xc5\xbea. V \xc4\x8dasu Rimskega imperija je Videm le\xc5\xbeal na prometnici Via Julia Augusta, kljub temu pa ni najti sledi zasedbe. Sicer je dokumentiran leta 983, ko se je za\xc4\x8del razvijati zaradi zatona Ogleja, enega pomembnej\xc5\xa1ih mest v Rimskem imperiju. V tridesetih letih 13. stoletja je bil v mesto iz Ogleja prestavljen sede\xc5\xbe Oglejskega patriarhata, kar je dalo naselju nov pomen tudi z gospodarskega stali\xc5\xa1\xc4\x8da. Leta 1420 je Videm postal del Bene\xc5\xa1ke republike, nato pa 1797. leta, ko je Napoleon Bonaparte slednjo s pogodbo iz Campa Formia priklju\xc4\x8dil Avstriji, ozemlje zadnje. V Italijansko kraljestvo je bilo mesto vklju\xc4\x8deno leta 1866.\n_START_SECTION_\nGospodarstvo\n_START_PARAGRAPH_\nVidem je gospodarsko pomemben kot mestno sredi\xc5\xa1\xc4\x8de pokrajine, znane po izdelovanju pohi\xc5\xa1tva. Zraven tega mesto premore \xc5\xa1e \xc5\xbeelezno in mehani\xc4\x8dno industrijo.\n_START_SECTION_\n\xc5\xa0olstvo in izobra\xc5\xbeevanje\n_START_PARAGRAPH_\nV mestu je sede\xc5\xbe univerze Universit\xc3\xa0 degli studi di Udine.\n_START_SECTION_\nKultura\n_START_PARAGRAPH_\nKulturni pomen mesta zaznamujejo tudi nekatera pomembna slikarska dela v \xc5\xa1kofovski pala\xc4\x8di in mestnem muzeju, pa tudi dejavnosti Mladinskega gledali\xc5\xa1\xc4\x8da Videm.'